भारत ने सड़क निर्माण के 4 विश्व रिकॉर्ड तोड़े, परिवहन मंत्री नितिन गडकरी ने दी जानकारी
सड़क निर्माण (Road development) के क्षेत्र में भारत बहुत तेजी से काम कर रहा है। इसी कड़ी में भारत ने सड़क निर्माण के 4 विश्व रिकॉर्ड्स भी तोड़ दिए हैं।
नई दिल्ली: सड़क निर्माण (Road development) के क्षेत्र में भारत बहुत तेजी से काम कर रहा है। इसी कड़ी में भारत ने सड़क निर्माण के 4 विश्व रिकॉर्ड्स (World records) भी तोड़ दिए हैं। केंद्रीय सड़क एवं परिवहन मंत्री नितिन गडकरी (Nitin Gadkari) ने इसकी जानकारी दी। नितिन गडकरी ने एक ट्वीट में बताया कि बुनियादी ढांचे को खड़ा करने में भारत सिर्फ नए मानक ही स्थापित नहीं कर रहा, बल्कि विश्व रिकॉर्ड भी तोड़े जा रहे हैं।"ट्वीट में नितिन गडकरी ने लिखा, "राष्ट्र के लिए बुनियादी ढांचे (Infrastructure) के निर्माण के प्रयासों में हम न केवल नए मानक स्थापित कर रहे हैं, बल्कि विश्व रिकॉर्ड (World records) भी तोड़ रहे हैं।" इस ट्वीट में उन्होंने एक इंफोग्राफिक्स भी शेयर किया, जिसमें उन चार बिंदुओं का जिक्र हैं, जिन क्षेत्रों में भारत ने पुराने विश्व रिकॉर्ड तोड़कर नए विश्व रिकॉर्ड बनाए हैं।